Драматик һәләтле актёр , ҙур оҫталыҡ һәм тәьҫир көсө менән 400-ҙән ашыу роль уйнай : Городничий ( “ Тикшереүсе ” , Н.В.Гоголь ) , Йәнгилде ( “ Башҡорт туйы ” ) , Ҡарамырҙа ( “ Ынйыҡай менән Юлдыҡай ” , Х.Ғ.Ғәбитов ) , Ишмырҙа ( “ Ҡарағол ” , Д.Юлтый ) , Ғиззәтулла ( “ Тальян гармун ” , Ғ.Ғ.Әхмәтшин ) һ.б. Инан Әбделҡадир , В.Мортазин-Иманский һәм Д.Юлтыйҙың “ Салауат һәм Пугачёв ” , Б.Бикбай һәм Ғ.Сәләмдең “ Салауат ” , Инан Әбделҡадирҙың “ Салауат батыр ” , Б.Бикбайҙың “ Салауат ” спектаклдәрендә , “ Салауат Юлаев ” ( “ Салават Юлаев ” ; “ Союздетфильм ” к / ст , 1941 ) к / ф Юлай Аҙналиндың үҙенсәлекле образын ижад итә .